Všeobecne

Pokyny k vyplneniu žiadosti konečného prijímateľa 
o zúčtovanie zálohovej platby

Vyplňuje konečný prijímateľ
•	Konečný prijímateľ z verejného sektora vyplní formulár žiadosti za predpokladu, že pre projekt je schválený príspevok zo štrukturálneho fondu ESF, je podpísaná zmluva na projekt a zvolil si systém poskytovania zálohových platieb. 
•	Žiadosť je predkladaná konečným prijímateľom príslušnému riadiacemu orgánu alebo sprostredkovateľskému orgánu pod riadiacim orgánom v súlade so zmluvou o poskytnutí nenávratného finančného príspevku .
•	Všetky údaje uvedené v žiadosti musia byť v súlade so zmluvou o poskytnutí nenávratného finančného príspevku.
•	Žiadosť sa vyplňuje elektronicky, rukou vyplňované žiadosti nebudú akceptované.

Upozornenie: Z dôvodu neúplného alebo nedostatočného vyplnenia predpísaných polí v žiadosti môže byť
          platba konečnému prijímateľovi oneskorená. 
 
•	Štrukturálny fond: Uvedený fond ESF. Konečný prijímateľ neupravuje údaje o štrukturálnom fonde. 
•	Program: Uviesť názov operačného programu (Sektorový operačný program Ľudské zdroje), resp. programového dokumentu (Jednotný programový dokument NUTS II Bratislava Cieľ 3 a Program iniciatívy Spoločenstva EQUAL).
•	Priorita: Uviesť číslo a názov priority v súlade so zmluvou o poskytnutí nenávratného finančného príspevku.
•	Opatrenie: Uviesť číslo a názov opatrenia v súlade so zmluvou o poskytnutí nenávratného finančného príspevku.
•	Podopatrenie: Uviesť číslo a názov podopatrenia v súlade so zmluvou o poskytnutí nenávratného finančného príspevku.

1 Identifikácia konečného prijímateľa

•	Typ konečného prijímateľa označiť znakom „x“ v príslušnom políčku.
•	Uviesť názov konečného prijímateľa, adresu (ulica, obec, PSČ).
•	Uviesť identifikačné číslo organizácie a daňové identifikačné číslo.  

2 Identifikácia projektu

•	Uviesť plný názov projektu.
•	Uviesť kód projektu v súlade so zmluvou o poskytnutí nenávratného finančného príspevku.

3 Zúčtovanie zálohovej žiadosti o platbu

•	Poradové číslo žiadosti o zúčtovanie zálohovej platby zodpovedá poradiu predkladania žiadostí o zúčtovanie zálohovej platby konečným prijímateľom. Do úvahy sa neberie žiadosť o platbu, na základe ktorej bola poskytnutá zálohová platba konečnému prijímateľovi.
•	Vystavená dňa: Uviesť dátum vystavenia žiadosti konečným prijímateľom v tvare dd/mm/yyyy 
(napr. 15/03/2004).

4 Oprávnené výdavky podľa rozpočtovej klasifikácie

Táto sekcia slúži na overenie stavu realizácie projektu. Riadiaci orgán/sprostredkovateľský orgán pod riadiacim orgánom usmerní konečného prijímateľa, či je potrebné pri každej predloženej žiadosti o platbu uvádzať všetky druhy výdavkov, ktoré sú schválené v zmluve (čiže aj v prípade, že suma príslušného výdavku v tejto žiadosti o platbu (uvedená v stĺpci 6) je rovná nule), alebo len relevantné výdavky, ktoré sú predmetom uvedenej žiadosti o platbu.

•	Výdavky (stĺpec 1) rozlíšiť podľa charakteru na bežné (tabuľka a) a kapitálové výdavky (tabuľka b) v Sk s rozlíšením podľa platnej funkčnej rozpočtovej klasifikácie do úrovne triedy alebo podtriedy (stĺpec 2) a ekonomickej rozpočtovej klasifikácie do úrovne podpoložiek (stĺpec 3). V rámci kapitálových výdavkov uviesť aj kód investičnej akcie (stĺpec 3a).
V prípade, že žiadosť o platbu obsahuje viacej výdavkov uvedených v sekcii 5 v rámci jednej skupiny výdavkov schválenej v zmluve s konečným prijímateľov a tieto výdavky majú spoločnú rozpočtovú klasifikáciu, môže riadiaci orgán / sprostredkovateľský orgán pod riadiacim orgánom rozhodnúť o tom, že tieto výdavky budú sčítané v tejto tabuľke do jednej položky  a uvedené spolu v jednom riadku tabuľky. 
•	Celkové výdavky uviesť v tabuľke c) Spolu (a+b) s vyplnením stĺpcov (4) až (8). 
•	Stĺpec (4) Výdavky schválené v zmluve obsahuje sumu všetkých schválených výdavkov (za všetky zdroje financovania - ESF, spolufinancovanie štátneho rozpočtu, vlastné zdroje) v súlade so zmluvou o poskytnutí nenávratného finančného príspevku a rozpísaným rozpočtom.
•	Stĺpec (5) Predošlé potvrdené výdavky obsahuje sumu všetkých výdavkov (za všetky zdroje financovania - ESF, spolufinancovanie štátneho rozpočtu, vlastné zdroje) na základe schválených alebo na schválenie predložených žiadostí o zúčtovanie zálohovej platby, resp. žiadostí o priebežnú platbu. V stĺpci sa neuvádzajú predošlé výdavky, ktoré boli v predchádzajúcich žiadostiach o platbu zamietnuté RO/SORO. 
•	Stĺpec (6) Výdavok v tejto žiadosti o zúčtovanie zálohovej platby obsahuje sumu všetkých oprávnených výdavkov (za všetky zdroje financovania - ESF, spolufinancovanie štátneho rozpočtu, vlastné zdroje), ktoré konečný prijímateľ žiada overiť v aktuálnej žiadosti o zúčtovanie zálohovej platby. 
•	Stĺpec (7) Celkové výdavky obsahuje súčet stĺpcov (5) a (6).
•	Stĺpec (8) Stav finančnej realizácie v % obsahuje percentuálny podiel všetkých výdavkov (vrátane výdavkov v aktuálnej žiadosti) na celkových schválených výdavkoch na projekt v súlade so zmluvou o poskytnutí nenávratného finančného príspevku.

5 Zoznam uhradených výdavkov 

•	Stĺpec (1) Uviesť názov výdavku.
•	Stĺpec (2) Uviesť číslo faktúry.
•	Stĺpec (3) Uviesť výšku výdavku bez DPH v slovenských korunách.
•	Stĺpec (4) Uviesť výšku DPH v slovenských korunách. 
•	Stĺpec (5) Súčet stĺpca (3) + (4).
•	Stĺpec (6) Uviesť sumu oprávneného výdavku.
•	Stĺpec (7) Uviesť sumu neoprávneného výdavku.
•	V kompetencii riadiaceho orgánu / sprostredkovateľského orgánu pod riadiacim orgánom je rozhodnutie doplniť zoznam uhradených výdavkov o stĺpec 8 – Oprávnený výdavok RO/SORO
•	V kompetencii riadiaceho orgánu / sprostredkovateľského orgánu pod riadiacim orgánom je rozhodnutie doplniť zoznam uhradených výdavkov o stĺpec 9 – Neoprávnený výdavok RO/SORO

6 Obdobie pre zúčtovanie zálohovej platby

•	Uviesť obdobie, ku ktorému sa vzťahuje platba uhradených oprávnených výdavkov v súlade so zmluvou o poskytnutí nenávratného finančného príspevku. 
•	Pri prvej žiadosti dátum začatia obdobia pre platbu príspevku musí byť neskorší ako oficiálny dátum predloženia žiadosti o zálohovú platbu na riadiaci orgán alebo sprostredkovateľský orgán pod riadiacim orgánom.
•	V nasledujúcej žiadosti uviesť dátum začatia obdobia pre platbu príspevku ako dátum dňa, ktorý nasleduje po dni s konečným dátumom uvedeným v poslednej predkladanej žiadosti.
•	Uviesť celkovú sumu na zúčtovanie zálohovej platby (príspevok ESF a spolufinancovanie zo štátneho rozpočtu). Celková výška zúčtovávanej platby je vypočítaná zo sumy uvedenej v časti 5 (Oprávnené výdavky podľa rozpočtovej klasifikácie), tabuľky c (Spolu (a+b) riadok Celkom) stĺpec 6 (Výdavok v tejto žiadosti o platbu), ktorá je vynásobená percentom príspevku za zdroje ESF a spolufinancovania zo štátneho rozpočtu. Percento príspevku je uvedené v zmluve s konečným prijímateľom.

7 Čestné prehlásenie

•	Štatutárny orgán/zástupca konečného prijímateľa potvrdí pečiatkou a vlastným podpisom žiadosť.

8 Zoznam príloh

•	Uviesť poradové číslo a názov v štruktúre stanovenej tabuľkou.
•	Konečný prijímateľ predkladá účtovné doklady (faktúry alebo obdobné doklady rovnocennej dôkaznej hodnoty) v zmysle definície uvedenej v časti 2. materiálu. 

Posledná strana: Vypĺňa riadiaci orgán alebo sprostredkovateľský orgán pod riadiacim orgánom a platobná jednotka.

•	RO/SORO: Uviesť názov riadiaceho orgánu alebo sprostredkovateľského orgánu pod riadiacim orgánom v súlade so zmluvou o poskytnutí nenávratného finančného príspevku na schválený projekt.
•	Platobná jednotka: Uviesť názov platobnej jednotky
•	V prípade potreby môže byť posledná strana vyplnená viacnásobne.